Emma en die geheime gang & Emma en die creepy komplot
Marianna Brandt (2012 & 2015)
Hierdie twee boeke lees maklik en die storie is lekker – die geheime gang is meer boeiend as die creepy komplot. Dit is vir jonger lesers bedoel en die stories is lig en sal ouer lesers verveel. Die Afrikaans is egter swak (uiters swak) en die wetenskapfiksie-element is maar baie effens. Dis jammer, want die storievertelling is kundig en die skryfster het duidelik talent. Slegs vir skoliere aanbeveel.
Wetenskap: (2.5 / 5)
Afrikaans: (1 / 5)
‘n Interessante verkenning oor ‘n verplasing van ‘n aantal kinders deur ruimte en tyd na ‘n ander, en onherbergsame wêreld en hul gevolglike stryd om oorlewing en om ‘n lewe van gehalte en betekenis te voer.
WF Bydrae: (3.6 / 5)
Afrikaans: (4.2 / 5)
‘n Teleurstellende werk van wetenskapfiksie. Dit is oorweldigend in die aantal karakters wat min bydra tot die verhaal. Die hoeveelheid Engels in die boek is belaglik – daar is bladsye en bladsye se suiwer Engelse teks. Die boek stel feitlik geen nuwe wetenskapfiksie konsepte of idees bekend nie – nie eens in die beperkte veld van spesifiek Afrikaanse wetenskapfiksie nie.
Afrikaans: (2.5 / 5)
Virus – Jaco Jacobs (2009)
Hierdie is ‘n ligte boek wat geskik is vir jonger lesers. Die storie is glad nie nuut nie maar dit word aangebied dat dit kinders nie sal ontstel nie en slaag daarin om ‘n balans te tref tussen avontuur en hoop. Aanbeveel as toeganklike WF vir jonger lesers – miskien veral vir seuns.
Afrikaans: (3.8 / 5)
Dit is ‘n bindende werk wat met ‘n interessante nuwe idee na vore kom. Die Afrikaans is buitengewoon goed. Miskien op die jeug gefokus, maar almal sal die storielyn en ontknoping geniet. Sterk aanbeveel.
Wetenskap: (4.4 / 5)
Die boek is baie goed geskryf en daar is meer as een nuwe idee wat na vore kom vanuit ‘n WF-perspektief. Die Afrikaans is besonder goed en kan deur lesers van alle ouderdomme geniet word. ‘n Moet vir enige WF-entoesias.
‘n Utopiese toekomsbeskouing van die aarde, met ‘n boeiende storielyn. Dit is ‘n goeie bydra tot die WF en die Afrikaans is besonder goed met oorspronklike terme wat geskep is waar nodig. Sterk aanbeveel.
Die storie is heerlik en oulik uitgedink. Dit is vol intrige en bind die leser van die begin af – definitief nie vir jonger lesers bedoel nie weens volwasse temas wat daarin voorkom. Die taal is egter swak (regtig swak), beide in terme van Engels wat amper gedwonge ingevoer is selfs waar geykte Afrikaanse woorde bestaan en in alledaagse gebruik is, maar dan ook is die vloekwoorde oormatig. Die wetenskapfiksie-inhoud is nogal verfrissend en voeg iets nuuts by tot die WF in Afrikaans. Die skryfster is duidelik bekwaam en die boek is nogtans ‘n plesier – dit word aanbeveel.
Afrikaans: (1.5 / 5)